Spjallað við kjósendur og oddvita framboðslista Skessuhorn þessa vikuna ber þess merki að kosið verður til sveitarstjórna næsta laugardag . Í blaðinu er rætt við oddvita 18 lista sem bjóða fram í sex sveitarfélögum , þar sem listakosningar eru viðhafðar . Þá eru kjósendur einnig spurðir hvað kosningarnar helst snúist um . Þá er ekki hægt annað en minnast á pennagreinar frambjóðenda , en um 30 þeirra skrifa greinar í blað vikunnar . Skessuhorn í dag er óvenjustórt , eða 40 síður . Auk efnis sem tengist kosningum er víða komið við að venju ; rætt við áhugavert fólk á öllu Vesturlandi , sagt frá útskriftum í framhaldsskólunum , vígslu Brúðuheima og Fab Lab smiðjunnar á Akranesi , sagt frá samningum um stækkun Dvalarheimilis aldraðra í Borgarnesi , nýjum áherslum á hjúkrunarheimilinu Fellsenda í Dölum og margt , margt fleira .